b'\n_START_ARTICLE_\nWalter Mischel\n_START_PARAGRAPH_\nWalter Mischel (Be\xc4\x8d, 22. velja\xc4\x8de 1930.), ameri\xc4\x8dki psiholog.\n_START_SECTION_\n\xc5\xbdivotopis\n_START_PARAGRAPH_\nRodio se u Be\xc4\x8du 1930. godine i \xc5\xbeivio u ranom djetinjstvu u blizini Freuda, od kuda je izbjegao nakon nacisti\xc4\x8dke okupacije 1938. sa svojom obitelji u SAD. Odrastao je u Brookylinu (New York)i studirao na Dr\xc5\xbeavnom sveu\xc4\x8dili\xc5\xa1tu Ohio, gdje su mu mentori bili teroreti\xc4\x8dar osobnih konstruktata Geroge Kelly i teoreti\xc4\x8dar li\xc4\x8dnosti Julian Rotter._NEWLINE_Sam je izjavio (1978.) da su obojica imala na njega utjecaj, Kellyjev kroz Michelovo istra\xc5\xbeivanje konstruktata putem kojih ljudi kodiraju podatke o vlastitim do\xc5\xbeivljajima i sebi, a Rotterov kroz teoriju vrijednosti o\xc4\x8dekivanja. Nakon zavr\xc5\xa1etka studija, proveo je niz godina na Sveu\xc4\x8dili\xc5\xa1tu Harvard, a nakon toga do\xc5\xa1ao je na Sveu\xc4\x8dili\xc5\xa1te Stanford. Tijekom toga razdoblja sudjelovao je u projektu procjene Mirovnih snaga, nakon kojeg je objavio 1968. knjigu Personality and Assessment, vjerojatno najutjecajnije djelo o psihologiji li\xc4\x8dnosti u posljednjih \xc4\x8detrdeset godina._NEWLINE_Od 1984. predaje na Sveu\xc4\x8dili\xc5\xa1tu Columbia kao profesor psihologije, a 1999. postaje urednik \xc4\x8dasopisa Psychological Review. U razdoblju 2002. - 2003. bio je predsjednik Udru\xc5\xbeenja za istra\xc5\xbeivanje li\xc4\x8dnosti.'